62020TO0729(01)_INF
Sklep Splošnega sodišča (četrti senat) z dne 3. novembra 2021 –Aurubis/Komisija
(Zadeva T‑729/20)
„Ničnostna tožba – Okolje – Direktiva 2003/87/ES – Toplogredni plin – Dodelitev pravic do emisije – Predlog za prenos pravic do emisije na Nemčijo – Predlog, vložen v okviru nacionalnega postopka za izdajo začasne odredbe, da bi se zagotovil polni učinek postopka predhodnega odločanja v zadevi C‑271/20 – Zavrnilni sklep Komisije – Procesno upravičenje – Neobstoj neposrednega nanašanja – Nedopustnost“
1.
Tožba zaradi nedelovanja – Nedelovanje – Pojem – Opustitev ukrepanja – Nezadovoljiv ukrep – Izključitev
(člen 265 PDEU)
(Glej točke 23, 28 in 29.)
2.
Ničnostna tožba – Izpodbojni akti – Akti, katerih namen je ustvarjanje pravnih učinkov – Sprejetje stališča Komisije o predlogu nacionalnega organa – Vključitev
(člen 263 PDEU)
(Glej točko 30.)
3.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Neposredno nanašanje – Merila – Odločba Komisije, naslovljena na nacionalni organ, s katero ji je bil zavrnjen prenos dodatnih pravic do emisije toplogrednih plinov do dokončnega izida nacionalnega sodnega postopka – Tožba, ki jo je tožeča stranka vložila v nacionalnem sodnem postopku – Odločba, ki neposredno ne vpliva na pravni položaj navedene tožeče stranke – Nacionalni organ, ki ob njenem sprejetju ni bil pristojen za izvajanje te odločbe – Neobstoj neposrednega nanašanja – Nedopustnost
(člen 263, četrti odstavek, PDEU)
(Glej točke 33, 34, 38 in od 40 do 55.)
4.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Kumulativna pogoja – Nedopustnost tožbe, če že eden od pogojev ni izpolnjen
(člen 263, četrti odstavek, PDEU)
(Glej točko 35.)
Predmet
Predlog na podlagi člena 263 PDEU za razglasitev ničnosti dopisa Komisije z dne 8. decembra 2020, s katerim je navedena institucija zavrnila predlog Deutsche Emissionshandelsstelle (nemška služba za trgovanje s pravicami do emisije), naj se na nacionalni imetniški račun Zvezne republike Nemčije – ali, podredno, na račun upravljavca, ki ga ima tožeča stranka – začasno in najpozneje do 31. decembra 2020 prenese število pravic do emisije toplogrednih plinov, ki ustrezajo številu dodatnih pravic, za katere je tožeča stranka pri Verwaltungsgericht Berlin (upravno sodišče v Berlinu, Nemčija) predlagala, naj se brezplačno dodelijo za tretje obdobje trgovanja s pravicami do emisije toplogrednih plinov.
Izrek
1.
Tožba se zavrže kot nedopustna.
2.
Družbi Aurubis AG se naloži plačilo stroškov, vključno s stroški postopka za izdajo začasne odredbe.